Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7207

b) mikor a repülőtér környékén műszeres időjárási körülmények uralkodnak: 1) közvetlenül a légijármű felszállása után; vagy 2) amikor a légijármű elér egy meghatározott helyet vagy magasságot; az együttműködési megállapodásban vagy a légiforgalmi szolgálati egység utasításaiban előírtak szerint. Megjegyzés: Lásd a 3.6.1.3.1 pont után következő megjegyzést. 3.6.1.4 Azonos légiforgalmi irányító egységen belüli irányító szektorok vagy munkahelyek között A légijármű irányításának felelősségét az azonos légiforgalmi irányító egységen belüli irányító szektorok vagy munkahelyek között a légiforgalmi szolgálati egység utasításaiban előírtak szerint egy adott helyen, magasságon vagy időpontban adják át. 3.6.2 Az átadás egyeztetése 3.6.2.1 Egy légijármű irányításának felelősségét az egyik légiforgalmi irányító egység a másiknak ne adja át az átvevő irányító egység beleegyezése nélkül, amelyet a 3.6.2.2, 3.6.2.2.1, 3.6.2.2.2 és 3.6.2.3 pontok előírásainak megfelelően szerezzen be. 3.6.2.2 Az átadó irányító egység tájékoztassa az átvevő irányító egységet az érvényes repülési terv vonatkozó részleteiről és adjon meg minden, az átadásra vonatkozó kért irányítói tájékoztatást. 3.6.2.2.1 Ahol az irányítás átadását radar vagy automatikus légtérfelderítési ADS-B adatok felhasználásával hajtják végre, az átadásra vonatkozó irányítói tájékoztatás tartalmazza a légijármű közvetlenül az átadás előtt radaron vagy berendezésfüggő automatikus felderítési ADS-B-n megfigyelt helyzetét valamint kérés alapján annak repülési útirányát és sebességét is. 3.6.2.2.2 Ahol az irányítás átadását berendezésfüggő automatikus felderítési (ADS-C) adatok felhasználásával hajtják végre, az átadásra vonatkozó irányítói tájékoztatás tartalmazza a légijármű négydimenziós helyzetét és szükség szerint más tájékoztatásokat is. 3.6.2.3 Az átvevő irányító egység:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes